Държавен вестник, бр. 84, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  84
(5) Последващият контрол се извършва, 
след като дейностите в институцията са за­
вършени, както и за да се установи изпълне­
нието на дадени препоръки и задължителни 
предписания от извършен предходен контрол.“
§ 9. Създава се чл. 17а:
„Чл. 17а. С оглед подпомагане на ефектив­
ното осъществяване на контролната дейност 
по чл. 17 и на методическата подкрепа и в 
зависимост от поставената цел РУО може да 
извършва дейности по:
1. събиране на информация от различни 
източници чрез разнообразни форми с цел 
обективност и всеобхватност на извършвания 
контрол;
2. установяване на съответствие на дей­
ността на образователните институции с на­
ционалните, областните и институционалните 
политики и действащата нормативна уредба, 
на отклонения и предлагане на възможности 
за подобряване на дейността на институциите;
3. формиране на среда за активно взаи­
модействие и сътрудничество между контро­
лиращи и контролирани с цел самоанализ, 
самооценка, преодоляване на затруднения, 
коригиране на отклоненията и възможности 
за подобряване, насочени и към напредъка 
на децата и учениците.“
§ 10. Създава се чл. 17б:
„Чл. 17б. (1) Всеки един от видовете кон­
трол по чл. 17 се реализира чрез една или 
няколко от следните форми:
1. проверка;
2. наблюдение;
3. мониторинг;
4. проучване.
(2) За подпомагане на контролната дейност 
на РУО Министерството на образованието 
и науката по своя инициатива разработва 
система от показатели по определени теми, 
които може да се използват от РУО при 
осъществяването на различните форми на 
контрол по ал. 1.“
§ 11. Създава се чл. 17в:
„Чл. 17в. (1) Проверката е форма на контрол, 
при която се извършва проучване, набиране, 
обработване и анализиране на информация 
и преценка за състоянието и дейностите на 
проверявания обект, като при необходимост 
може да се предприемат коригиращи дейст­
вия. Проверкaта е с предварително определен 
предмет и времетраене.
(2) Проверките са тематични и текущи про­
верки, които се включват в плана по чл. 16, 
ал. 1, и последващи проверки и проверки по 
жалби и сигнали.
(3) Тематичните проверки представляват 
изследване на определен елемент от управ­
лението на образователната институция, на 
протичащите процеси, на изпълнението на 
функциите и постигнатите резултати, за оп­
ределяне на съответствието с предварително 
поставените цели, чрез събиране, обработване, 
систематизиране, анализиране и оценка на 
информацията и ефективна обратна връзка. 
Чрез тематични проверки се проверява и 
изпълнението на постигнатите резултати от 
провежданата държавна политика по определе­
ни от министъра на образованието и науката 
приоритетни области, както и свързаните с 
тях институционални политики.
(4) Текущите проверки се осъществяват 
едновременно с протичащата дейност или по 
осъществени дейности в образователната ин­
ституция и целят откриване и предотвратяване 
на пропуски и отклонения от планираните 
действия и срокове и от изискванията на 
действащата нормативна уредба. В плана по 
чл. 16, ал. 1 се включва текуща проверка за 
съответствието на отразената в списък-образе­
ца информация за образователната институция 
и организацията на образователния процес 
за учебната година с нормативната уредба, 
която може да се осъществява в процеса на 
въвеждане на информацията и/или след ут­
върждаването на списъка.
(5) Последващите проверки имат за цел да 
установят дали извършените дейности в ин­
ституцията са в съответствие с изискванията, 
както и да установят изпълнението на дадени 
препоръки и задължителни предписания от 
извършен предишен контрол. Последващи 
проверки могат да бъдат включени в плана 
по чл. 16, ал. 1.
(6) При постъпили в РУО или препратени по 
компетентност жалби и сигнали се предприе­
мат действия за изпълнение на задълженията 
по реда на Административнопроцесуалния 
кодекс.
(7) Регионалното управление на образо­
ванието извършва и тематични, и текущи 
проверки, и проверки по жалби и сигнали, 
възложени от МОН, извън плана по чл. 16, 
ал. 1.“
§ 12. Създава се чл. 17г:
„Чл. 17г. (1) Наблюдението представлява 
системно проучване и анализ на дейности 
и процеси в образователните институции. 
То обхваща определен брой институции и се 
провежда за конкретен период от време.
(2) Наблюдението може да се базира върху 
предварително определена тематика (цел на 
наблюдението) или индикатори. В резултат на 
наблюдението се прави анализ на състоянието 
и тенденциите в развитието на дейностите 
и процесите в наблюдаваните институции.“
§ 13. Създава се чл. 17д:
„Чл. 17д. Мониторингът се осъществява от 
РУО, когато това е регламентирано в нацио­
нална програма или проект в системата на 
предучилищното и училищното образование 
и има за цел да установи постигането на за­